chhatramani/nepal_legal_regulations_corpus_np huggingface dataset:
सैनिक अदालत नियमावली २०६४ (Military Court Regulation, 2007)

(ढ) सैनिक विशेष अदालतका अभिलेखहरु दुरुस्त राख्न लगाउने, । (ण) सर्वोच्च अदालतमा पुनरावेदन नपरेमा वा पुनरावेदन दिन पाउने म्याद सकिएपछि सैनिक विशेष अदालतले गरेको फैसला कार्यान्वयन गर्न सम्बन्धित निकायमा लेखापढी गर्ने । परिच्छेद-६ । फैसला सम्बन्धी व्यवस्था । ३९. फैसला गर्ने कार्यविधि: (१) मुद्दामा प्रमाण बुझि सकेपछि सैनिक अदालत वा सैनिक विशेष अदालतले मुद्दामाथि छलफल गर्नका लागि तोकिएको दिन हाजिर भएका पक्षलाई राखी छलफल गरी ठहर गर्नु पर्ने विषय उपर ठहर गरी सो ठहरको राय सोही दिन राय किताबमा लेखी अध्यक्ष र सदस्यले सहिछाप गर्नु पर्नेछ । (२) यस नियम बमोजिमको फैसलामा देहायका कुराहरु उल्लेख गर्नु पर्नेछ:- । (क) मुद्दाको संक्षिप्त व्यहोरा, । (ख) मुद्दामा मुख नमिलेको कुरा र ठहर गर्ने पर्ने कुरा, । (ग) प्रतिवादीको जिकिर तथा प्रतिरक्षाको विवरण, । (घ) पक्षले पेश गरेको प्रमाण, । (ङ) अदालतको क्षेत्राधिकार सम्बन्धी प्रश्न, । (च) निर्णयका आधार र कारण, । (छ) दाबी पुष्टी हुने भएकोमा प्रतिवादीलाई हुने सजाय, । (ज) पुनरावेदन लाग्ने वा नलाग्ने र पुनरावेदन लाग्ने भए पुनरावेदन गर्नु पर्ने अदालत, । (झ) अन्य आवश्यक कुराहरु । (३) फैसलाको ढाँचा अनुसूची-९ बमोजिम हुनेछ । ४०. फैसला सुनाउनु पर्ने: नियम ३९ बमोजिम फैसला भएपछि सो फैसला प्रतिवादीलाई सुनाई सुनी पाएको कागज गराई राख्नु पर्नेछ । ४१. फैसला पठाउनु पर्ने: सैनिक अदालत वा सैनिक विशेष अदालतको फैसला सहितको सक्कलै मिसिल आवश्यक कारबाहीको निमित्त प्राड विवाकको कार्यालयमा पठाउनु पर्नेछ । ४२. फैसला कार्यान्वयन गर्ने: ऐनको परिच्छेद-१२ बमोजिम मुद्दा सदर भई सो मुद्दामा पुनरावेदन परे सो टुङ्गो लागेपछि र पुनरावेदन नपरे पुनरावेदन गर्ने म्याद नाघेको पन्ध्र दिनभित्र प्राड विवाकको कार्यालयले फैसला कार्यान्वयनको लागि आवश्यक कारबाही गर्नेछ । परिच्छेद-७ । विविध । ४३. सुविधा सम्बन्धी व्यवस्था: सैनिक विशेष अदालतका अध्यक्ष, सदस्य, समितिका अध्यक्ष, सदस्य र अन्य कर्मचारीहरुको सुविधा नेपाल सरकारले तोके बमोजिम हुनेछ । ४४. नक्कल माग गर्न सक्ने: सैनिक अदालतमा दायर भएका मुद्दासँग सम्बन्धित कागजातहरु मध्ये बन्द इजलासबाट सुनुवाई भएका कागजको नक्कल प्रतिवादी वा निजको हकवालाले लिन पाउनेछ र सो बाहेकका अन्य कागजात सम्बन्धित प्रतिवादी वा मुद्दाको सरोकारवाला व्यक्तिले लिन पाउनेछ । ४५. नक्कलको लागि निवेदन दिनु पर्ने: (१) नियम ४४ को अधीनमा रही मिसिलमा रहेको कुनै कागजपत्रको नक्कल सार्न चाहने सरोकारवाला व्यक्तिले प्राड विवाकको कार्यालयमा अनुसूची-१० बमोजिमको ढाँचामा निवेदन दिन सक्नेछ । (२) प्राड विवाकको कार्यालयले उपनियम (१) बमोजिम प्राप्त निवेदन रीतपूर्वकको छ छैन र नक्कल लिन चाहने व्यक्ति सरोकारवाला हो होइन जाँच गरी नक्कल प्रमाणित गरी नक्कल दिनु पर्नेछ । ४६. नक्कल दस्तुर: नक्कलको प्रत्येक पृष्ठको पाँच रुपैयाँ दस्तुर लाग्नेछ । अनुसूची-१ । (नियम ५ को उपनियम (३) सँग सम्बन्धित) । पक्राउ पूर्जीको ढाँचा । पक्राउ पूर्जी । श्री (युनिट) का कम्प्युटर नं. दर्जा नाम थर । कसूरको अनुसन्धानको सिलसिलामा तपाईलाई सैनिक हिरासतमा राखी अनुसन्धान तथा तहकिकात गर्नु पर्ने भएकोले यो पक्राउ पूर्जी दिइएको छ । दस्तखत । मिति:- । अनुसूची-२ । (नियम ११ र नियम २८ को उपनियम (१) सँग सम्बन्धित) । अभियोगपत्रको ढाँचा ।
सैनिक अदालत नियमावली २०६४ (Military Court Regulation, 2007)

पक्राउ पूर्जीको ढाँचा । पक्राउ पूर्जी । श्री (युनिट) का कम्प्युटर नं. दर्जा नाम थर । कसूरको अनुसन्धानको सिलसिलामा तपाईलाई सैनिक हिरासतमा राखी अनुसन्धान तथा तहकिकात गर्नु पर्ने भएकोले यो पक्राउ पूर्जी दिइएको छ । दस्तखत । मिति:- । अनुसूची-२ । (नियम ११ र नियम २८ को उपनियम (१) सँग सम्बन्धित) । अभियोगपत्रको ढाँचा । अभियोगपत्र । मुद्दा: । १. अभियुक्तको नाम थर वतन: जिल्ला: , न.पा. / गा.वि.स. , वडा नं बस्ने को नाति, को छोरा युनिट मा कार्यरत वर्ष: नं दर्जा: हुलिया को श्री । २. यसभन्दा अगाडि कही कतैबाट सरुवा भई आएको भए युनिटको नाम र समयावधि: । (क) । (ख) । (ग) । ३. नोकरी अवधि: । ४. घटनाको संक्षिप्त विवरण: । ५. अभियोग: । ६. सबुद प्रमाण: । दसी प्रमाण तथा कसूरसँग सम्बन्धित चीजवस्तु: । गवाह: । देख्ने: । (क) । (ख) । सुन्ने: । (क) । (ख) । दसीको सामान वा कसूरसँग प्रमाण लाग्ने अरु चीजवस्तु: । (क) । (ख) । प्रस्तुत कागज पत्रहरु: । (क) । (ख) । ७. पहिले कुनै कसूर गरेको भए सो को विवरण: । यो अभियोगपत्रबाट कारबाही शुरु गर्न सैनिक अदालतसँग सादर अनुरोध गरिन्छ । कार्यालयको छाप: । अभियोगपत्र दायर गर्ने अधिकृतको,- । दस्तखत: । दर्जा: । नाम थर: । युनिट: । कम्प्युटर नं: । मिति: । अनुसूची-३ । (नियम १७ को उपनियम (१) सँग सम्बन्धित) । अभियुक्तले सैनिक अदालत समक्ष गर्ने कागजको ढाँचा । लिखित आगे, म उपर लागेको अभियोगका सम्बन्धमा आफै वहस गर्नु हुन्छ वा प्रतिरक्षाको लागि प्राड अधिकृतको माग गर्नु हुन्छ भनी यस सैनिक अदालतबाट सोधनी भएकोमा म उपर लागेको अभियोगको सम्बन्धमा मेरा तर्फबाट प्रतिरक्षाको लागि प्राड अधिकृत (प्राड अधिकृतको नाम खुलाउनु पर्ने) लाई मुकरर गर्दछु/म आफै वहस गर्दछु । साथै म उपर मुद्दा पुर्पक्ष गर्न गठित यस सैनिक अदालतका अध्यक्ष तथा सदस्यहरु कसैसँग मेरो रिसइवी, बाधा विरोध नभएको र नाता सम्बन्ध समेत पर्दैन भनी यो कागजमा दस्तखत गरी सैनिक अदालतमा चढाँए । इति संवत् २० साल महिना गते रोज शुभम् । अनुसूची-४ । (नियम १८ को उपनियम (१) सँग सम्बन्धित) । सैनिक अदालतका अध्यक्ष एवं सदस्यहरुले लिने शपथको ढाँचा । म. ले ईश्वरलाई साक्षी राखी /सत्य निष्ठा पूर्वक यो शपथ लिन्छु कि प्रस्तुत मुद्दाका सम्बन्धमा निष्पक्ष रुपमा सबुद प्रमाणहरु बुझी मुद्दा पुर्पक्ष गरी निर्णय गर्नेछु । कसैप्रति पूर्वाग्रह नराखी कसूरको प्रकृति, अवस्था र परिवेश अनुसार प्रचलित कानून बमोजिम न्याय सम्पादन गर्नेछु । यस मुद्दाको सबुद प्रमाण दिन पर्ने अवस्थामा बाहेक अन्य अवस्थामा यस सैनिक अदालतको अध्यक्ष र कुनै पनि सदस्यले निर्णयका सम्बन्धमा व्यक्त गरेको राय वा मतदानको कुरा अन्यत्र प्रकट गर्ने छैन । शपथ गर्नेको,- । दस्तखत: । दर्जा: । नाम थर: । मिति: । अनुसूची-५ । (नियम १८ को उपनियम (२) सँग सम्बन्धित) । प्राड विवाक वा प्राड अधिकृतले लिने शपथको ढाँचा । म. ले ईश्वरलाई साक्षी राखी/सत्य निष्ठापूर्वक यो शपथ लिन्छु कि प्रस्तुत मुद्दाका सम्बन्धमा मैले निष्पक्ष रुपमा प्राड विवाकको काम कर्तव्यहरु सम्पादन गर्नेछु । प्रस्तुत मुद्दाको सबुद प्रमाण दिन पर्ने अवस्था बाहेक अन्य अवस्थामा यस सैनिक अदालतको अध्यक्ष र कुनै पनि सदस्यले निर्णयका सम्बन्धमा व्यक्त गरेको राय वा मतदानको कुरा अन्यत्र प्रकट गर्ने छैन । शपथ गर्नेको,- । दस्तखत: । दर्जा: । नाम थर: । मिति: । अनुसूची-६ । (नियम १८ को उपनियम (३) सँग सम्बन्धित) । साक्षीले लिने शपथको ढाँचा ।
सैनिक अदालत नियमावली २०६४ (Military Court Regulation, 2007)

प्रस्तुत मुद्दाको सबुद प्रमाण दिन पर्ने अवस्था बाहेक अन्य अवस्थामा यस सैनिक अदालतको अध्यक्ष र कुनै पनि सदस्यले निर्णयका सम्बन्धमा व्यक्त गरेको राय वा मतदानको कुरा अन्यत्र प्रकट गर्ने छैन । शपथ गर्नेको,- । दस्तखत: । दर्जा: । नाम थर: । मिति: । अनुसूची-६ । (नियम १८ को उपनियम (३) सँग सम्बन्धित) । साक्षीले लिने शपथको ढाँचा । म. ले ईश्वरलाई साक्षी राखी/सत्य निष्ठापूर्वक यो शपथ लिन्छु कि प्रस्तुत मुद्दाको सम्बन्धमा आफूलाई जानकारी भएको कुरा कसैप्रति आग्रह पूर्वाग्रह नराखी ठीक साँचो रुपमा बकपत्र गर्नेछु । कुनै पूर्वाग्रह राखी झुट्टा बकपत्र गरेको ठहरे कानून बमोजिम सहुँला बुझाउँला । शपथ गर्नेको,- । दस्तखत: । दर्जा: । नाम थर: । मिति: । अनुसूची-७ । (नियम २३ उपनियम (१) सँग सम्बन्धित) । आदेशको ढाँचा । सैनिक अदालत । इजलास । अध्यक्ष: । सदस्य: । सदस्य: । आदेश—पत्र । संवत् सालको फौजदारी मुद्दा नं: । — वादी/पुनरावेदन । विरुद्ध । — प्रतिवादी/वादी । मुद्दा: । मिति आदेशको विवरण कैफियत । अनुसूची-८ । (नियम ३५ को उपनियम (६) सँग सम्बन्धित) । पुनरावेदन पत्रको ढाँचा । मा चढाइएको । पुनरावेदन पत्र । सालको पुनरावेदन नं । मुद्दा: । वादी/प्रतिवादी । पुनरावेदन । विरुद्ध । वादी/प्रतिवादी । प्रत्यर्थी । अदालतबाट संवत् . को मुद्दामा मिति मा म/हामीहरुलाई गर्ने गरी फैसला भएकोमा सो फैसला चित्त नबुझेको हुनाले मुद्दाको दण्ड जरिवाना बुझाएको निस्सा सामेल राखी / कैद वापत थुनामा रही पुनरावेदन गरेको छु/गरेका छौं । मेरो/हाम्रो जिकिर र प्रचलित कानून बमोजिम सवुत प्रमाणको मूल्याङ्कन गरी न्याय पाउँ । यसमा म/हामी पुनरावेदकको निम्न लिखित पुनरावेदन जिकिर रहेको छ:- । १. । २. । पुनरावेदक । इति संवत् २० साल महिना गते रोज शुभम् । अनुसूची-९ । (नियम ३९ को उपनियम (३) सँग सम्बन्धित) । फैसलाको ढाँचा । अदालत । इजलास । अध्यक्ष: । सदस्य: । सदस्य: । सदस्य: । सदस्य: । प्राड विवाक: । फैसला । संवत् २० .. सालको मुद्दा नं. । मुद्दा: । नेपाल सरकार (नेपाली सेना) — वादी । विरुद्ध । वतन (युनिट) का । कम्प्युटर. नं दर्जा नाम थर — प्रतिवादी । सैनिक ऐन, २०६३ को दफा तथा बमोजिम यस सैनिक अदालतको क्षेत्राधिकार भित्र पर्न आएको प्रस्तुत मुद्दाको संक्षिप्त तथ्य यस प्रकार रहेको छ:- । अदालतको ठहर । तपसिल । १. । २. । प्राड प्रतिनिधि सदस्य सदस्य सदस्य सदस्य अध्यक्ष । इति संवत् २० साल महिना गते रोज शुभम् । अनुसूची-१० । (नियम ४५ को उपनियम (१) सँग सम्बन्धित) । नक्कलको निवेदनपत्रको ढाँचा । अदालतमा चढाएको । नक्कलको निवेदनपत्र । .. सालको मुद्दा नं. । मुद्दा: .. । निवेदक । वादी/प्रतिवादी । विरुद्ध । वादी/प्रतिवादी । म निवेदक निम्न बमोजिमको लिखत/लिखतहरूको नक्कल सैनिक अदालतको/आफ्नै तर्फबाट सारी लिन पाउँ भनी नियम बमोजिमको दस्तूर साथै राखी निवेदन गर्दछु । नक्कल माग गरेको लिखत/लिखतहरू: । यसमा लेखिएको व्यहोरा ठिक छ झुट्टा ठहरे कानून बमोजिम सहुँला बुझाउँला । दस्तखत । निवेदक: । इति संवत् २०.. साल महिना रोज शुभम् । निवेदन दर्ता नं. । दर्ता मिति:- । रसिद नं. । निवेदन दस्तूर (साधारण/जरुरी) रु. । नक्कल दस्तूर प्रति पाना को । दरले पाना को जम्मा रु । जम्मा दस्तूर रु । फाँटवालाको दस्तखत । माग बमोजिमको नक्कल बुझिलिए: । दस्तखत । प्रमाणित गर्ने अधिकृतको नाम:- ।
सैनिक अस्पताल (व्यवस्था) नियमहरू २०२३ (Military Hospital (Management Rules, 1966)

सैनिक अस्पताल (व्यवस्था) नियमहरू, २०२३ । नेपाल राजपत्रमा प्रकाशित मिति । २०३४ । ०२ । ०८ । संशोधन । १. सैनिक अस्पताल (व्यवस्था) (पहिलो संशोधन) नियमहरू, २०३७ २०३७ । ०४ । १२ । २. सैनिक अस्पताल (व्यवस्था) (दोस्रो संशोधन) नियमहरू, २०४३ २०४३ । ०४ । १३ । प्रशासकीय कार्यविधि (नियमित गर्ने) ऐन, २०१३ को दफा २ ले दिएको अधिकार प्रयोग गरी नेपाल सरकारले देहायका नियमहरू बनाएको छ:- । १. संक्षिप्त नाम र प्रारम्भ: (१) यी नियमहरूको नाम "सैनिक अस्पताल (व्यवस्था) नियमहरू २०३३" रहेको छ । (२) यी नियमहरू तुरुन्त प्रारम्भ हुनेछन् । २. परिभाषा: विषय वा प्रसङ्गले अर्को अर्थ नलागेमा यी नियमहरूमा:- । (क) "समिति" भन्नाले नियम ३ बमोजिम गठित समितिलाई सम्झनु पर्छ । (ख) "अध्यक्ष" भन्नाले समितिको अध्यक्षलाई सम्झनु पर्छ । (ग) "सदस्य" भन्नाले समितिको सदस्यलाई सम्झनु पर्छ र यस शब्दले अध्यक्ष र उपाध्यक्षलाई समेत जनाउँछ । (घ) "सैनिक अस्पताल" भन्नाले त्रिचन्द्र मिलिटरी अस्पताल सम्झनु पर्छ र यो शब्दले नेपाली सेना मातहत अरू कुनै अस्पताल, डिस्पेन्सरी र उपत्यका बाहिर नेपाली सेना रहेको ठाउँमा कुनै औषधी उपचारको प्रबन्धलाई समेत जनाउँछ । ३. समितिको गठन र काम कर्तव्य: दोस्रो संशोधनद्वारा संशोधित यो उपनियम (१) पहिलो संशोधनद्वारा पनि संशोधन भएको । (१) देहायका पदाधिकारीहरू भएको सैनिक अस्पताल सञ्चालक समिति गठन गरिएको छ:- । (क) कार्यरथी - अध्यक्ष । (ख) निर्देशक, सैनिक स्वास्थ्य सेवा - सदस्य । (ग) प्रमुख स्थपती, प्रबन्ध रथी विभाग - सदस्य । (घ) कमाण्डिङ्ग अफिसर (सी. ओ.) सैनिक अस्पताल - सदस्य । (ङ) महासेनानी, बलाधिकृत विभाग - सदस्य । (च) महा सेनानी, संभार रथी विभाग - सदस्य । (छ) प्रतिनिधि, महालेखा नियन्त्रक कार्यालय - सदस्य । (ज) प्रतिनिधि, रक्षा मन्त्रालय - सदस्य । (झ) रजिष्ट्रार, सैनिक अस्पताल - सदस्य-सचिव । (२) समितिको काम कर्तव्य देहाय बमोजिम हुनेछ:- । (क) सैनिक अस्पतालमा हुनु पर्ने सबै काम सुचारु रुपले चलाउने आवश्यक व्यवस्था गर्ने, । (ख) सैनिक अस्पताललाई एक आधुनिक र सुसज्जित अस्पतालमा परिणत गर्ने योजना बनाई स्वीकृतिको लागि नेपालसरकारमा पेश गर्ने र नेपाल सरकारबाट स्वीकृति भए बमोजिम तत्परता र कार्य कुशलतासाथ योजनालाई कार्यान्वित गर्ने, । (ग) प्रत्येक वर्ष आषाढ मसान्त भन्दा अगावै सैनिक अस्पतालको वार्षिक बजेट तयार पारी आवश्यक निकासा निमित्त नेपालसरकार पेश गर्नु पर्ने र स्वीकृत बजेट अनुसार अस्पतालको कोषबाट काममा खर्च गर्ने, । (घ) आवश्यक परेमा समितिले कुनै एउटा रकम अन्तर्गत स्वीकृति भएको शीर्षक तलब बाहेकबाट अर्को शीर्षकमा रकमान्तर गरी खर्च निकासा दिने, । (ङ) समितिले गरेको मुख्य मुख्य कामको मासिक प्रतिवेदन प्रधान सेनापति मार्फत नेपालसरकारमा पेश गर्ने । ४. समितिको बैठक र कार्य सञ्चालन: (१) समितिको साधारण बैठक अध्यक्षले आवश्यकतानुसार बोलाउने छ । कुनै सदस्यले कारण देखाई अनुरोध गरेमा पनि अध्यक्षले उचित ठानेमा सो बैठक बोलाउन सक्नेछ । (२) कुनै बैठक बोलाउनु भन्दा कम्तीमा २४ घण्टा अगावै बैठक हुने स्थान, समय र कार्यसूचीको सूचना समितिको सचिवले प्रत्येक सदस्यलाई दिनु पर्छ । (३) समितिले साधारणतया कार्यसूचीमा भएका विषयहरूलाई लिएर मात्र छलफल गर्नेछ ।
सैनिक अस्पताल (व्यवस्था) नियमहरू २०२३ (Military Hospital (Management Rules, 1966)

कुनै सदस्यले कारण देखाई अनुरोध गरेमा पनि अध्यक्षले उचित ठानेमा सो बैठक बोलाउन सक्नेछ । (२) कुनै बैठक बोलाउनु भन्दा कम्तीमा २४ घण्टा अगावै बैठक हुने स्थान, समय र कार्यसूचीको सूचना समितिको सचिवले प्रत्येक सदस्यलाई दिनु पर्छ । (३) समितिले साधारणतया कार्यसूचीमा भएका विषयहरूलाई लिएर मात्र छलफल गर्नेछ । तर कुनै सदस्यले कार्यसूची भन्दा बाहिरको कुरामा छलफल गर्ने प्रस्ताव राखेकोमा अध्यक्षले उचित सम्झेमा कार्यसूचीमा भएका विषयहरूमा छलफल टुङ्गी सकेपछि नयाँ विषयमा समितिले छलफल गर्ने अनुमति दिन सक्नेछ । (४) अध्यक्ष अनुपस्थित भएमा उपाध्यक्ष र निज पनि उपस्थित हुन नसकेमा हाजिर भएका सदस्यहरूमध्ये सबैभन्दा सिनियर सदस्यले समितिको बैठकको सभापतित्व गर्नेछ । (५) पाँचजना सदस्यहरूको उपस्थितिलाई गणपुरक सङ्ख्या मानिने छ । तर सोही विषयमा अर्को पटक बैठक बोलाइएमा गणपुरक सङ्ख्या नभए तापनि बैठकको कार्य सञ्चालन गर्न सकिनेछ । समितिको बैठकको निर्णय साधारण बहुमतबाट हुनेछ । तर मत बराबर भएमा अध्यक्षले निर्णयात्मक मत दिनेछ । ५. समितिको निर्णय प्रमाणित गर्ने: समितिको निर्णय समितिका सचिवले प्रमाणित गर्नेछ र समितिको तर्फबाट गरिने सबै काम कारवाही लेखापढी समितिको सचिवको दस्तखतबाट हुनेछ । ६. सैनिक अस्पतालको कोष: नेपाल सरकारबाट स्वीकृत बजेट अनुसार अन्य कुनै स्रोतबाट प्राप्त रकमको हकमा सैनिक अस्पतालको नाउँमा राष्ट्र बैङ्कमा खाता खोलिने छ र उक्त रकमबाट खर्चको निकासा यी नियमहरू बमोजिम समितिले दिनेछ । ७. औषधी र सरसामानको बरबन्दोबस्त: सैनिक अस्पताललाई चाहिने वर्ष भरीको लागि औषधी र अन्य आवश्यक सरसामान झिकाउँदा देहाय बमोजिम गर्नु पर्छ:- । (१) वर्षभरीमा सैनिक अस्पताललाई चाहिने औषधी र अन्य आवश्यक सरसामानका लगत इष्टिमेट सी. ओ. सैनिक अस्पतालले तयार पारी सैनिक स्वास्थ्य सेवा निर्देशक छेउ पेश गर्ने र निजले समितिको बैठकमा पेश गर्नु पर्छ । (२) उप-नियम (१) बमोजिम पेश भएको लगत इष्टिमेटमा समितिले मुनासिब लागेजति निकासा दिन सक्नेछ । (३) समितिले स्वीकृति दिएको लगत बमोजिम औषधी र अन्य आवश्यक सरसामानहरू उपलब्ध गराउने सैनिक स्वास्थ्य सेवा निर्देशक र रजिष्ट्रारको संयुक्त जिम्मेवारी हुनेछ । (४) असाधारण अवस्थामा औषधी र अन्य आवश्यक सरसामान तुरुन्त झिकाउन परेमा समितिले सैनिक स्वास्थ्य सेवा निर्देशक र रजिष्ट्रारलाई घटाघट वा विज्ञापन नगरिकन पनि झिकाउने वा खरीद गर्ने कुराको अख्तियार दिन सक्नेछ । ८. औषधी आदिको खर्च: सैनिक अस्पतालमा भएको औषधी खर्च र सरसामानहरूको प्रयोग देहाय बमोजिम हुनेछ:- । (१) बाहिनी वा युनिटहरूको लागि कुन-कुन औषधी सरसामानहरू के कति चाहिने हो उप-स्वास्थ्य सेवाधिकृत र सहायक आरोग्याधिकृतले निर्धारित गरी तोकिएको तरीकाले सैनिक स्वास्थ्य सेवा निर्देशकमा माग पेश गर्नु पर्छ । सैनिक स्वास्थ्य सेवा निर्देशकले सो माग उपर विचार गरी बाहिनी तथा युनिटहरूको लागि ६ महिनाको अवधि भरको लागि औषधी आदि वितरण गर्ने ओ. सी. मेडिकल स्टोरलाई आदेश दिनेछ । तर सैनिक अस्पतालको विभिन्न विभाग र एम. आई. रुमहरूको हकमा एक-एक महिनाको अवधि भरको लागि सैनिक स्वास्थ्य सेवा निर्देशकले आदेश दिनेछ । (२) उप-नियम (१) बमोजिम वितरण हुने औषधी र सरसामानहरू खर्च हुने जति हस्तेवारी र खर्च नहुने जति जिम्मेवारीमा दिइनेछ ।
सैनिक अस्पताल (व्यवस्था) नियमहरू २०२३ (Military Hospital (Management Rules, 1966)

तर सैनिक अस्पतालको विभिन्न विभाग र एम. आई. रुमहरूको हकमा एक-एक महिनाको अवधि भरको लागि सैनिक स्वास्थ्य सेवा निर्देशकले आदेश दिनेछ । (२) उप-नियम (१) बमोजिम वितरण हुने औषधी र सरसामानहरू खर्च हुने जति हस्तेवारी र खर्च नहुने जति जिम्मेवारीमा दिइनेछ । (३) बाहिनी युनिट र सि. ओ. सैनिक अस्पतालले औषधी र सरसामानको आम्दानी खर्चको विवरण प्रत्येक महिनाको पहिलो हप्ताभित्र सैनिक स्वास्थ्य सेवा निर्देशक कहाँ पठाउनु पर्नेछ । ९. श्रेस्ता जाँच र मिनाहा मोजरा: (१) सैनिक अस्पतालमा भएको औषधी र सरसामानको आम्दानी र दैनिक खर्च श्रेस्तामा चढाउनु पर्दछ र महिना पुगेपछि सो आम्दानी खर्चको जम्मा जम्मीको तेरिज बनाई श्रेस्ता दुरुस्त राख्नु पर्दछ । (२) उप-नियम (१) बमोजिमको महिना महीनाको हिसाब साल तमाम भएको एक महिनाभित्र सि. ओ. सैनिक अस्पतालले समिति समक्ष पेश गर्नु पर्छ । (३) सैनिक अस्पतालको महिना महीनाको र साल भरको आम्दानी खर्चको श्रेस्ता जाँच अध्यक्षले महालेखा नियन्त्रकको प्रतिनिधि वा अरू कुनै व्यक्तिलाई खटाउने छ र आवश्यक सम्झेमा अध्यक्षले यस्तो श्रेस्ता जहिलेसुकै पनि जाँच गराउन सक्छ । (४) उप-नियम (३) बमोजिम श्रेस्ता जाँच गर्न खटिएका व्यक्तिहरूले भिडाउनु पर्ने श्रेस्ता मिसिल कागजात समेत भिडाई आफूले जाँचेको निस्सासमेत गरी दिनु पर्छ । (५) साल तमाम भएपछि साल भरको आम्दानी खर्चको श्रेस्ता जाँची दुरुस्त भएपछि साल तमामी वासिल बाँकी समितिमा पेश गरिनेछ र समितिले आवश्यक ठहराए बमोजिमका मिनाहा मोजरा वा फर फारक समेत गरी दिन सक्नेछ । (६) यी नियमहरूमा लेखिएका कुनै कुराले पनि प्रचलित नेपाल कानुन बमोजिम महालेखा परीक्षकलाई प्राप्त अधिकारको प्रयोग गर्नमा बाधा पुर्‍याउने छैन । १०. लिलाम बिक्री: (१) सैनिक अस्पतालमा रहेको औषधी र सरसामानहरू अस्पतालको निमित्त काम नलाग्ने भएमा त्यस्ता औषधी र सरसामान सडाउन गलाउन वा मर्मत गर्न वा लिलाम बिक्री गर्नको लागि अर्डेन्यान्सको प्रतिनिधि १ सैनिक अस्पतालका डाक्टर १ र समितिको एकजना सदस्यसमेत जम्मा ३ जवानको उप-समिति गठन गरिएको छ । (२) उप-समितिको निर्णय सैनिक अस्पतालका सि. ओ. ले समितिमा पेश गरी निर्णय बमोजिम लगत कट्टा गर्न सी. ओ. ले सरोकारवाला सबैलाई जनाउ दिनेछ । (३) उप-समितिको बैठक सैनिक अस्पतालका सि. ओ. ले बोलाउने छ । (४) उप-समितिले लिलाम गर्ने भनी ठहर्‍याएमा मालसामानहरू रीतपूर्वक लिलाम बिक्री गरी भएको आम्दानी नेपालसरकारको सर्वसञ्चित कोषमा दाखिल गरिने छ । ११. निःशुल्क उपचारको सुविधा: आफ्नो कर्तव्य पालन गर्दा दुर्घटनामा पर्न गएमा नेपाली सेना मातहतका निजामती कर्मचारीलाई प्रधान सेनापति वा प्रिन्सिपल स्टाफ अधिकृतको सिफारिश भए सैनिक अस्पतालमा निःशुल्क उपचार गरिनेछ । १२. खारेजी: सैनिक अस्पताल (सुव्यवस्था) नियमहरू, २०१८ खारेज गरिएको छ ।
सैनिक कल्याणकारी कोष नियमावली २०६५ (Military Welfare Fund Regulation, 2008)

सैनिक कल्याणकारी कोष नियमावली, २०६५ । नेपाल राजपत्रमा प्रकाशित मिति । २०६५ । १० । ०२ । सैनिक ऐन, २०६३ को दफा १४३ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "सैनिक कल्याणकारी कोष नियमावली, २०६५" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले सैनिक ऐन, २०६३ सम्झनु पर्छ । (ख) "कोष" भन्नाले ऐनको दफा २९ को उपदफा (१) बमोजिम स्थापना भएको सैनिक कल्याणकारी कोष सम्झनु पर्छ । (ग) "समिति" भन्नाले ऐनको दफा २९ को उपदफा (३) बमोजिमको सैनिक कल्याणकारी कोष सञ्चालन तथा व्यवस्थापन समिति सम्झनु पर्छ । (घ) "अध्यक्ष" भन्नाले समितिको अध्यक्ष सम्झनु पर्छ । (ङ) "खर्च गर्ने निकाय" भन्नाले कोषको रकम खर्च गर्ने अख्तियारी पाएका नेपाली जङ्गी अड्डा अन्तर्गतका महानिर्देशनालय, निर्देशनालय, महाशाखा, शाखा, महाविद्यालय, विद्यालय र अन्य निकायका प्रमुख पदाधिकारी सम्झनु पर्छ । (च) "निर्देशक" भन्नाले सैनिक कल्याणकारी योजना निर्देशनालयको प्रमुख सम्झनु पर्छ । परिच्छेद-२ । समितिको बैठक र काम, कर्तव्य तथा अधिकार सम्बन्धी व्यवस्था । ३. समितिको मनोनीत सदस्यको पदावधि: ऐनको दफा २९ को उपदफा (३) को खण्ड (ख) र (ग) बमोजिम मनोनीत सदस्यहरूको पदावधि दुई वर्षको हुनेछ । ४. समितिको बैठक सम्बन्धी व्यवस्था: (१) समितिको बैठक वर्षको कम्तीमा छ पटक बस्नेछ । (२) समितिको बैठक अध्यक्षले तोकेको मिति, समय र स्थानमा बस्नेछ । (३) समितिले आवश्यक ठानेमा कुनै विशेषज्ञलाई समितिको बैठकमा आमन्त्रण गर्न सक्नेछ । (४) समितिको बैठकको अध्यक्षता अध्यक्षले गर्नेछ । निजको अनुपस्थितिमा ऐनको दफा २९ को उपदफा (३) को खण्ड (ख) र (ग) बमोजिमका सदस्यमध्ये वरिष्ठतम बहालवाला सैनिक अधिकृतले बैठकको अध्यक्षता गर्नेछ र निज पनि अनुपस्थित रहेमा समितिका सदस्यहरूले आफू मध्येबाट छानेको व्यक्तिले बैठकको अध्यक्षता गर्नेछ । (५) कुल सदस्य संख्याको पचास प्रतिशत भन्दा बढी सदस्यहरूको उपस्थिति भएमा समितिको बैठकको लागि गणपूरक संख्या पुगेको मानिनेछ । (६) समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिनेछ । (७) निर्देशकले समितिको सचिवको रूपमा काम गर्नेछ । (८) समितिको बैठकमा भाग लिए वापत समितिको अध्यक्ष, सदस्य र आमन्त्रित विशेषज्ञले समितिले तोके बमोजिमको बैठक भत्ता पाउनेछन् । ५. समितिको अन्य काम, कर्तव्य र अधिकार: ऐनको दफा ३१ र यस नियमावलीमा अन्यत्र उल्लिखित काम, कर्तव्य र अधिकारका अतिरिक्त समितिको अन्य काम, कर्तव्य र अधिकार देहाय बमोजिम हुनेछः- । (क) कल्याणकारी कार्य, आयमूलक कार्य तथा कल्याणकारी योजना पारदर्शी, प्रभावकारी तथा सुव्यवस्थित ढंगबाट सञ्चालन गर्न आवश्यक कार्य गर्ने । (ख) कल्याणकारी कार्य, आयमूलक कार्य तथा कल्याणकारी योजनाको वार्षिक समिक्षा गर्ने । परिच्छेद-३ । कोषको सञ्चालन र व्यवस्थापन ।
सैनिक कल्याणकारी कोष नियमावली २०६५ (Military Welfare Fund Regulation, 2008)

(क) कल्याणकारी कार्य, आयमूलक कार्य तथा कल्याणकारी योजना पारदर्शी, प्रभावकारी तथा सुव्यवस्थित ढंगबाट सञ्चालन गर्न आवश्यक कार्य गर्ने । (ख) कल्याणकारी कार्य, आयमूलक कार्य तथा कल्याणकारी योजनाको वार्षिक समिक्षा गर्ने । परिच्छेद-३ । कोषको सञ्चालन र व्यवस्थापन । ६. कोषमा कट्टा गरिने रकमको प्रतिशत: (१) ऐनको दफा २९ को उपदफा (२) को खण्ड (क) को प्रयोजनको लागि संयुक्त राष्ट्र सङ्घको आह्वानमा विश्वको कुनै पनि भागमा शान्ति स्थापना गर्ने कार्यमा कन्टिनजेन्टमा (खान बस्नको सुविधा सहित) खटिएका नेपाली सेनाले सेवा गरे वापत प्रति महिना प्रति व्यक्ति पाउने भत्ता रकमबाट सबै दर्जाका सैनिकबाट बढीमा २२ प्रतिशतसम्म रकम कट्टा गर्न सक्नेछ । (२) उपनियम (१) बमोजिमकै कार्यमा खटिने (खान बस्नको सुविधा नपाउने) स्टाफ अफिसर्स, पर्यवेक्षक र सैनिक सल्लाहकारबाट समितिले तोके बमोजिमको रकम कट्टा गर्न सक्नेछ । (३) ऐनको दफा ३१ को खण्ड (ग) बमोजिम समितिले कोषको आयबाट कल्याणकारी कार्यहरू सञ्चालन गर्न रकम पर्याप्त हुने अवस्था आएमा उपरोक्त अनुसार कट्टी गर्ने रकमलाई घटाउन सक्नेछ । (४) उपनियम (१) र (२) बमोजिम रकम कट्टा गर्ने सम्बन्धी अन्य व्यवस्था समितिले बनाएको कार्यविधिमा उल्लेख भए बमोजिम हुनेछ । ७. लगानी तथा कोषको प्रयोग: ऐनको दफा २९ को उपदफा (२) को खण्ड (ग) को प्रयोजनको निमित्त बहालवाला तथा भूतपूर्व सैनिक व्यक्ति र निजका परिवारको हितको लागि लगानी गर्न सकिने कल्याणकारी कार्य देहाय बमोजिम हुनेछ र कोषको प्रयोग देहायको प्रयोजनको लागि गरिनेछः- । (क) लगानी गर्न सकिने कार्य तथा क्षेत्रः- । (१) औषोपचार स्वास्थ्य सेवा उपलब्ध गराउने, । (२) आवास उपलब्ध गराउने, । (३) क्यान्टिन सञ्चालन गर्ने , । (४) विद्यालय तथा महाविद्यालय स्थापना गरी सञ्चालन गर्ने, । (५) बहालवाला तथा भूतपूर्व व्यक्तिलाई सहभागी गराई आयमूलक कार्य सञ्चालन गर्ने, । (६) समितिले सिफारिस गरी रक्षा मन्त्रालयले स्वीकृत गरेका अन्य कार्यहरू । (ख) कोषको प्रयोग गर्न सकिने कार्य तथा क्षेत्रः- । (१) नेपाली सेनाका बहालवाला तथा भूतपूर्व व्यक्ति र निजका परिवारको कल्याणका लागि कल्याणकारी कार्य सञ्चालन गर्न , । (२) कल्याणकारी योजना तथा आयमूलक कार्य सञ्चालन गर्न, । (३) पहिलेदेखि चलिरहेका कल्याणकारी कार्यलाई निरन्तरता दिन, । (४) नेपाली सेना संयुक्त राष्ट्र सङ्घको आह्वानमा शान्ति सेनामा सम्मिलित हुँदा सोसँग सम्बन्धित कार्यको लागि आवश्यक पर्ने रकम र सरसामान उपलब्ध गराउन, । (५) नेपाली सेनाले परम्परागत रूपमा चलाउदै आएको समारोह, पर्व, पूजा, उत्सव, महोत्सव, अतिथि सत्कार, उपहार आदि सामाजिक कल्याणकारी कार्य चलाउन, । (६) कल्याणकारी कार्यसँग सम्बन्धित काम गर्न कानून बमोजिम स्थापना भएको सैनिक संस्था वा संगठनलाई अनुदान दिन । तर, । यस्तो अनुदान एक आर्थिक वर्षमा पाँचलाख रूपैयाँभन्दा बढी हुने छैन र त्यस्तो रकम समितिले स्वीकृत गरेको समितिको वार्षिक कार्यक्रममा परेको हुनु पर्नेछ । ८. आयमूलक कार्य: ऐनको दफा ३१ को खण्ड (क) को प्रयोजनको लागि समितिले देहाय बमोजिमको आयमूलक कार्य तर्जुमा, कार्यान्वयन, समन्वय तथा अनुगमन गर्नेछः- । (क) कल्याणकारी कार्यमा सहयोग पुर्‍याउन प्रचलित कानून बमोजिम अनुमति प्राप्त गरी कुनै संस्थामा लगानी गरी आय आर्जन गर्ने, ।